Samal ajal, kui õhtukostüümides daamid ning lipsustatud härrad haukasid iseseisvuspäeva presidendi vastuvõtul tikuvõileibu, lõi paarisaja meetri kaugusel Estonia teatrimajast meesvaras hambad restoranikoka säärde, kirjutab Postimees.
Väliministeeriumi hoone kõrval asuvas restoranis Eesti Maja kokaametit pidava Nade?da Dubrovka jalg sattus umbes 30aastase eesti keelt rääkiva varga hammaste vahele pärast seda, kui ta oli appi tõtanud söögikoha omanikule, pätil käed selja taha väänanud Viido Polikarpusele.
?Nadja tuli pärast traumapunkti viia,? nentis riigi sünnipäeva puhul president Lennart Merilt Valgetähe medali pälvinud Polikarpus. ?Siin tänava peal on veel praegugi natuke verd maas.?
Politsei arestikambrisse toimetatud puremishimulise varga tabas Polikarpus iseseisvuspäeva õhtul kella üheksa ajal restorani tagauksest välja jalutamas koos enda spordikotiga.
Ainult kaks tundi pärast seda, kui Tallinnas Polikarpuse töötajat hammustati, pidasid Tartus ESSi turvatöötajad kinni Tartu Ülikooli rektori Jaak Aaviksoo töökabinetti akna kaudu sisse roninud 23aastase vene mehe. Mingit kahju raudus kätega politseile üleantud mehel korda saata ei õnnestunud.
Keskkriminaalpolitsei juhtimiskeskusest öeldi Postimehele, et riigis tervikuna olid reede ja laupäev siiski keskmisest rahulikumad ning korrakaitsjatele töövaesemad päevad.